У 80-я гады ХХ стагоддзя галоўнымі фаварыткамі ў мастацкай гімнастыцы лічыліся балгаркі, ім і прарочылі перамогу. Але ў выніку толькі Лобач змагла выканаць кожны від праграмы без памылак, атрымаўшы максімальныя 40 балаў. Каб нічога не перашкаджала яе целу, яна выступала басанож. Касцюм, сшыты ў Фінляндыі спецыяльна да гульняў, быў заменены на звыклы і больш камфортны. Яна старалася гнаць прэч усе думкі пра медаль і перамогу. Галоўнае — правільна выканаць практыкаванне, не згубіць булаву, абруч, стужку, мяч…